stanford-oval/wikipedia huggingface dataset:
מוזיאון לאמנות יהודית
הערות שוליים

↑  יצחק טסלר, כך הובאו לארץ מאות ספרי תורה במבצע חילוץ של איש אחד, באתר ynet, 16 בפברואר 2022
↑  אוסף עם סיפור, היכל שלמה, באתר www.hechalshlomo.org.il
↑  תצוגות קבע, היכל שלמה, באתר www.hechalshlomo.org.il
| --- | --- |
בקרת זהויות :  NLI: 987007256732505171 
לשכת הרב הרצוג
תצוגת גווילים מספרי תורה שהובאו לארץ
Mickey (שיר)

"Mickey" (ידוע גם כ-"Oh Mickey" או "Hey Mickey") הוא שיר שהוקלט על ידי הזמרת האמריקאית טוני בסיל (אנ') עבור אלבום הבכורה שלה "Word of Mouth" משנת 1981.
השיר הוקלט לראשונה על ידי להקת הפופ הבריטית רייסי (Racey) (אנ'), בשם "Kitty".
מייק צ'פמן וניקי צ'ין כתבו את השיר, והוא הופק על ידי גרג מת'יסון וטרבור ויטץ'.
רקע

השיר בוצע במקור על ידי להקת הפופ הבריטית Racey, תחת השם "Kitty", ונכלל באלבום הבכורה שלהם "Smash and Grab" בשנת 1979. השיר המקורי של Racey לא כלל את המשפט המפורסם "Oh Mickey, you're so fine", שהוסיפה בסיל.
במשך שנים נפוצו שמועות שהשם שונה למיקי משום שבסיל פיתחה קראש על המתופף והסולן של המאנקיז, מיקי דולנץ, לאחר שפגשה אותו על סט הצילומים של סרטם "Head" (אנ') מ-1968, בו שימשה ככוריאוגרפית. עם זאת, טענה זו הוכחשה על ידי בסיל, שטענה כי היא "לא באמת הכירה את מיקי".
בינואר 2020 הוציאה בסיל גרסה מחודשת של השיר בשם "Hey Mickey" לפלטפורמות הדיגיטליות.
הצלחת השיר

הסינגל הגיע למקום הראשון בבילבורד הוט 100 האמריקאי למשך שבוע אחד, ולמקום השני במצעד הסינגלים הבריטי. זהו השיר היחיד של בסיל שהצליח להתברג בטופ 40. השיר דורג במקום השישי ברשימת "100 הלהיטים הגדולים ביותר של שנות ה-80" של VH1.
מכירות

| מדינה | תואר | מכירות |
| --- | --- | --- |
| אוסטרליה (ARIA) | זהב | 50,000 |
| קנדה (מוזיקה קנדה) | 2× פלטינה | 200,000 |
| בריטניה (BPI) | זהב | 500,000 |
| ארצות הברית (RIAA) | פלטינה | 2,000,000 |
גרסת לוֹלִי

הזמרת הבריטית לוֹלִי (אנ') ביצעה גרסת כיסוי לשיר "Mickey" בספטמבר 1999, אשר יצא כסינגל השני מתוך אלבום הבכורה שלה "My First Album". הגרסה שלה הגיעה למקום הרביעי במצעד הסינגלים הבריטי באותו חודש.
גרסאות כיסוי נוספות

הזמרת השוודית קרולה הגקוויסט הוציאה גרסה בשוודית של השיר בשנת 1983, שזכתה להצלחה בארצות סקנדינביה.
בשנת 2012, הקומיקאי-מוזיקאי היפני גורי (אנ') ביצע גרסת כיסוי ביפנית בליווי הזמרת האמריקאית ג'סמין אן אלן, שהגיעה למקום הראשון במצעד הסינגלים היפני.
להקת הבנות הספרדית "Sweet California" (אנ') הוציאה גרסת כיסוי לשיר בשנת 2014, מתוך אלבומן "Break Of Day".
הערות שוליים

↑  1st RECORDING OF: Mickey (as ‘Kitty’) - Racey (1979), יוטיוב, ‏9 ביולי 2019
↑  Kitty by Racey, Genius, ‏1979
↑  Adrienne Day, Vulture Investigates: Is Toni Basil’s ‘Mickey’ Really About…Well, You Know?, Vulture, ‏17 באוגוסט 2012
↑  Hey Mickey, יוטיוב, ‏24 בינואר 2020
↑  Mickey, יוטיוב, ‏18 בפברואר 2017
↑  Mickey - Gorie with Jasmine & Joann, Oricon News, ‏7 באוקטובר 2012
↑  Sweet California – Break Of Day, Discogs, ‏2014
| --- | --- |
בקרת זהויות :  MusicBrainz release group: 93c585e3-bcd0-400b-9da2-6a46ab6a55b4  MusicBrainz work: 607176ad-b075-35ab-bd40-43253d15dd24
מסעוד אל מדיוני

| --- | --- |
אין תמונה חופשית
 לידה:  25 בנובמבר 1886 אוראן, צרפת 
 פטירה:  23 במרץ 1943 (בגיל 56) סוביבור, גנרלגוברנמן 
 שם במה:  Saoud l'Oranais, סעוד ל'אוראנז
 מוקד פעילות:  אלג'יריה, צרפת
 
מסעוד אל מדיוני (25 בנובמבר 1886 אוראן, אלג'יריה הצרפתית – 23 במרץ 1943, סוביבור, גנרלגוברנמן), הידוע גם בשם סעוד ל'אוראנה (Saoud l'Oranais, מילולית: סעוד מהעיר אוראן), היה מוזיקאי יהודי ממוצא אלג'יראי ובעל בית הקפה שהפך מרכז תרבותי מרכזי, קפה אוראן. הוא היה מלחין, כנר וזמר, וכן מייסד בית ספר למוזיקה, ומורה מרכזי למוזיקה האלג'ירית הקלאסית ובמוזיקת ההאוזי האלג'ירית. כמורה, הוא לימד והכשיר כמה מהדמויות המובילות במוזיקת ההאוזי, בכלל זאת רנט ל'אוראנז ולילי בוניש. הוא היה דודו של הפסנתרן האלג'יראי מוריס אל מדיוני.
קורות חיים

מסעוד היה בנם של דונה בן סעיד ושמואל אל מדיוני, שהיה יצרן סיגרים בעיר אוראן. ב-27 בדצמבר שנת 1905 מסעוד נישא לג'וליה בן שושן.
אל מדיוני שירת בצבא הצרפתי אלג'ירי בין השנים 1907–1909, ולאחר מכן שירת בצבא שוב במהלך מלחמת העולם הראשונה בין 1914 ל-1919 בקזבלנקה. בשנת 1924 חזר מקזבלקה לאוראן, וחזר למקצועות המוזיקה. בתקופה הזו הוביל תזמורת ב"קפה אוראן", אליה קיבל את סולטנה דאוד בת ה-13 מתאהרת והכשיר אותה כזמרת, אותה כינה רנט ל'אוראנז, שם במה שדבק וליווה אותה בקריירה בינלאומית כזמרת האוזי ומוזיקה אלג'ירית קלאסית. כך קרה גם עם לילי בוניש, שהגיע ללמוד אצל מסעוד ל'אוראנז כשהיה בן 10. ב-29 באוקטובר 1933, מסעוד פתח בית ספר למוזיקה אלג'ירית קלאסית בשם "לה מולודיה".
מסעוד הקליט רבות, במגוון של סגנונות במוזיקה האלג'ירית ובמגוון חברות תקליטים (Pathé, Polyphon, Parlophone, HM, Philips, and Baidaphon). רשימת השירים שכתב מסעוד כוללת להיטים רבים: אנא לוליה, מחאני זין, כליוני נמות, אנחבכ אנחבכ ועוד.
בשנת 1938 היגר מסעוד אל מדיוני עם משפחתו לצרפת, לצד יהודים ומוסלמים רבים מצפון אפריקה. בעיר מרסיי פתח שוב בית קפה מוזיקלי, והמשיך בקריירה מוזיקלית פורחת.
ב-22 בינואר 1943, במהלך אקציה בעיר מרסיי, נעצר מסעוד ונשלח למחנה הריכוז דראנסי בצרפת, ומשם למחנה ההשמדה סוביבור שבפולין, שם ככל הנראה נרצח בתאי הגזים ב-23 במרץ 1943 ביחד עם בנו יוסף בן ה-13 (יליד שנת 1930).
הוקרה והנצחה

לאחר מותו של מסעוד אל מדיוני, רנט ל'אוראנז כתבה והקליטה לזכרו את השיר Nechkar El Karim (Chant de louange), ("שיר הלל"). השיר מתאר את מותו של מסעוד כתוצאה מהאלימות הנאצית "בלילה וערפל".
האלבום Pianoriental של הפסנתרן מוריס אל מדיוני הוקדש לדודו מסעוד אל מדיוני, ותמונתו של מסעוד מופיעה על כריכת האלבום.
שמו של מסעוד אל מדיוני מופיע במאגר המרכזי של שמות קורבנות השואה ביד ושם.
הערות שוליים

↑  Messaoud Medioni surnommé Saoud l'Oranais, www.judaicalgeria.com (בצרפתית)
↑  Hatikvah Music (selections #4 and #5)
↑  ראו: המאגר המרכזי של שמות קורבנות השואה באתר יד ושם. (באנגלית)
| --- | --- |
בקרת זהויות :  MusicBrainz: b12518c6-2e0b-4c86-b90a-8ee1c2beb7fa
בת השוטר

| --- | --- |

כרזת הסדרה. מימין לשמאל: אליהו, חני, דנה, איתי, דניאל ושחר
 מבוסס על:  הספר "סוף המשחק" מאת ליעד שהם
 שיר הנושא:  "השמיים שומרים" בביצוע יובל דיין
 סוגה:  מותחן פשע לנוער
 יוצרים:  ליעד שהם דנה שץ מיכל קופר-קרן
 כותבים:  דנה שץ מיכל קופר-קרן
 בימוי:  רועי פלורנטין (עונה 1+2) רני סער (עונה 3)
 שחקנים:  ליאנה עיון רועי רשף רועי רביב נטע גרטי מוריס כהן טלי שרון עומר נודלמן יואב רוזנברג עוז זהבי  מור סרוסי מנור חקק הילה הרוש ליאור אשכנזי מתי אטלס נצנת מקונן עידו אליאלי יהודה בוחבוט אלכס זילברג
 ארץ מקור:  ישראל ישראל
 שפות:  עברית
 מספר עונות:  3
 מספר פרקים:  85 +5 פרקי ספיישל
 הפקה
 מפיק:  משה פארן דורית הסל
 מפיקים בפועל:  חלי אור הכט אביה סהראי עדו בן בסט
 חברת הפקה:  סלוצקי אפיקי תקשורת
 עורכים:  עורך ראשי: ניר נחום עורך אחראי: איתי בראון
 אתר צילומים:  רמת גן 
 צלמים:  עופר דורי יאן פינקלברג איציק ברכה דורון פרחי בועז מסיקה עמיקם שילה דנור גלזר
 בעלי תפקידים נוספים:  ליהוק: מורן מרציאנו
 מוזיקה:  עידו ריבלין דידי ארז
 אורך פרק:  בין 20 ל-33 דקות
 שידור
 רשת שידור:  TeenNick (למנויי yes)
 תקופת שידור מקורית:  18 באוקטובר 2020 – 18 בפברואר 2024
 קישורים חיצוניים
 בת השוטר האתר הרשמי - ניקלודיאון
 דף התוכנית ב-IMDb
 
בת השוטר היא סדרת מתח לנוער שנוצרה על ידי ליעד שהם ודנה שץ עם מיכל קופר קרן. הסדרה מספרת על דנה (ליאנה עיון), תלמידת תיכון ברמת גן שהייתה עדה לרצח של אב הבית בבית ספרה, והועברה לתוכנית להגנת עדים שבמסגרתה עברה לגור בבית חרדי בבני ברק. הסדרה משודרת משנת 2020 בערוץ TeenNick למנויי Yes.
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 41 פרקי עלילה, 2 פרקי ספיישל | 41 פרקי עלילה, 2 פרקי ספיישל | 18 באוקטובר 2020 | 25 בדצמבר 2020 |
|  | 2 | 23 פרקי עלילה, 2 פרקי ספיישל | 23 פרקי עלילה, 2 פרקי ספיישל | 15 במאי 2022 | 22 ביוני 2022 |
|  | 3 | 21 פרקי עלילה, פרק ספיישל אחד | 21 פרקי עלילה, פרק ספיישל אחד | 21 בינואר 2024 | 18 בפברואר 2024 |
עלילת הסדרה > עונה 1

הסדרה מגוללת את סיפורה של דנה, תלמידת תיכון חילוני ברמת גן, שהייתה עדה לרצח בבית ספרה. המשטרה מחליטה להעביר את דנה לתוכנית להגנת עדים שבמסגרתה היא עוברת לבית חרדי בבני ברק. הסדרה עוסקת בהבדלים בין ערים כל כך קרובות אך כל כך שונות כמו רמת גן ובני ברק וכמו כן על הבדלים בין חילונים לחרדים.
עלילת הסדרה > עונה 2

העונה מתחילה ביום חתונתם של חני ודניאל, אך לפתע דנה מבחינה שדניאל נעלם. כולם מתחילים לחפש אותו, ולאחר חיפושים רבים הצדדים מבטלים את החתונה. במקביל, ברמת גן, אדם מביים וכותב הצגה חדשה "הברווזון המכוער", אך בגרסת סיפור חייו של אליהו. חני ודנה מחפשות את דניאל במשך העונה. אליהו לא רוצה שיביימו עליו את ההצגה ופורש ממנה לאחר שבל מייעצת לו לפרוש. דנה מתחילה מערכת יחסים מורכבת עם פושע מחברי כת הצדיקים, שלומי, ומרגישה בסתר ליבה שהיא בעצם בוגדת באיתי. בסוף העונה האדמו"ר נעצר וכך גם בנו שלומי, בל מקבלת את תפקיד הברווזון במקום אליהו (לאחר שהתפייסה עם אדם), וחני ודניאל מתחתנים. בסוף העונה דנה מגלה שהאדמו"ר רצח את אביה עמית.
עלילת הסדרה > עונה 3

העונה מתחילה כשחני מתראיינת לסמינר בנות חיל. לאחר הראיון, חני מגיעה לתחנת האוטובוס ששם חיה ברכה מבקשת ממנה להגיד לאיזה בחור שזה לא מה שהוא חושב, באותו ערב פורצת שריפה במרתף הסמינר וכשחני מבינה שזה פשע ולא תאונה, היא פונה לאמירה ארגמן וזאת מגייסת אותה לעבוד כחוקרת סמויה בסמינר. אמירה תופסת את יהודה מייזלר כשהוא בורח מחדרה של חיה ברכה ומתגלה לבסוף שהוא הארוס שלה. חני מוצאת טלפון חכם עם תמונות של חיה ברכה בלבוש לא צנוע ואז מגלה שיפה, התאומות ורחלי מקיימות לפני האירוסין טקס מחילת חטאים במרתף בלבוש לא צנוע ויפה מצלמת כל אחת מהבנות. התמונות נשלחות לארוס של הכלה מה שגורם לביטול האירוסין. הבנות מבינות שחני עובדת עם המשטרה ומחליטות להעליל עליה שהיא מלמדת כפירה ולכן היא מסולקת מהסמינר. דבורי נפגשת עם דויד ישראל ולפני האירוסין הולכת לתרום לגמ"ח של הסמינר, יפה משכנעת אותה ללבוש שמלה קצרה ולהצטלם. דנה מגלה שאמירה הסתירה ממנה מכתבים ששלח לה שלומי מהכלא ולכן חוזרת אליו לאחר ששוחרר אך נפרדת ממנו שוב כשמגלה שגנב כספת מהשדכן וסרמן. שלומי מוצא בכספת תמונה של דבורי עם השמלה אותה צילמה יפה, הוא מביא את התמונה לדנה שמביאה אותה לחני, הם מונעים מדויד לראות את התמונה. בתיכון לאומנויות מגיע אלכס בוגר התיכון ומציע להם לבוא למסגרת להכנה לצבא בשם "דיסטאנס", הם מצטרפים לתוכנית שבמהלכה דילן נפרדת מאיתי לאחר שהיא חושבת שיש לו רומן עם בל. בהמשך איתי מנסה לנשק את בל אך היא דוחה אותו.
צוות שחקנים ודמויות > שוטרים

אמירה ארגמן (טלי שרון) – אלמנה מעמית. אמא של דנה. שוטרת. בת הזוג לשעבר של יפתח. הופכת לשוטרת סמויה כדי לתפוס את האדמו"ר (הרוצח של בעלה).
עמית ארגמן (לירון לבו) – בעלה של אמירה ואביה של דנה. נרצח כשנה לפני ההתרחשיות בסדרה, מתגלה שהאדמור רצח אותו.
תמר בנימין (נצנת מקונן) (עונה 1) – חוקרת במשטרה. מסיעה את דנה לתוכנית להגנת עדים. חברה טובה של יפתח ואמירה. משתפת פעולה עם ליאור לאחר שהוא מאיים לפגוע באחיה.
גלי (עדי גילת) (עונות 2–3) – שוטרת וחברה של אמירה. הופכת לקצינת המבחן של שלומי.
יורם כנפו (בן דרורי) (עונה 3) – שוטר שעובד לצידה של אמירה. קצת טמבל. אוכל המון.
יוסי בנימיני (יוסי טולדו) (עונה 3) – מפקד תחנת המשטרה ברמת גן בה עובדים אמירה וכנפו.
צוות שחקנים ודמויות > בנות סמינר "בנות חיל"

רחלי שמעוני (ליאור אמירה) (עונה 3) – אחת מתלמידותיה של חני בסמינר. מכונה "הכי צדקת בסמינר". מרובת אחים ואחיות. מה"שלושים אחוזיות"- החלקים העניים של בני ברק. חברתה הטובה של חיה ברכה, אך רוצה להיות הסולנית במקומה. מתארסת, אך החתן מבטל את השידוך לאחר שקיבל תמונה של רחלי בבגדים לא צנועים.
יפה סלונים (עדי שרון) (עונה 3) – אחת מתלמידותיה של חני בסמינר. בתו המיוחסת של עורך דין מוכר בבני ברק. מכירה את דבורי. נפגשת עם החתן של חיה ברכה לאחר התאונה. נעצרת על ידי אמירה ואביה משחרר אותה באיומים. היא זאת שצילמה את התמונות של בנות הסמינר במסיבות באירוסין.
רייזי (נועה כרמי) (עונה 3) – אחת מתלמידותיה של חני בסמינר. אחותה התאומה של פייגי. בת של קצב שתרם סכום נכבד לסמינר כדי שיקבל את בנותיו.
פייגי (מיקה רייס) (עונה 3) – אחת מתלמידותיה של חני בסמינר. אחותה התאומה של רייזי. בת של קצב שתרם סכום נכבד לסמינר כדי שיקבל את בנותיו.
חיה ברכה גבאי (גאיה ענבר) (עונה 3) – חברתה הטובה של רחלי. סולנית הסמינר. חלק מה"שלושים אחוזיות"- החלקים העניים של בני ברק. נפצעת קשה בשריפה בתחילת עונה 3. נמצאת בבית חולים. מאורסת בסתר ליהודה מייזלר.
צוות שחקנים ודמויות > דמויות נוספות

רונן (אשכנזי) איינשטיין (עוז זהבי) (עונה 1) – המורה של מגמת תיאטרון. החשוד העיקרי של הרצח. בן למשפחת עבריינים. שינה את שם משפחתו כדי שלא יהיה עליו שם רע. אח שלו ליאור משחרר אותו ממעצר. חוזר להיות בקשר עם ליאור אחרי 15 שנה. הוא עבד עם דנה ונעצר. בסוף העונה הוא שוחרר. מציל את אליהו. בסוף העונה כולם היו בטוחים שרונן הוא הרוצח אך הוא לא.
הרב יצחק רבינוביץ' (מוריס כהן) (עונות 1–2) – אב המשפחה החרדית שאליה נכנסת דנה בתור "רחל". בעלה של מרים ואביהם של חני ודבורי. אבא חורג של אליהו. ואח של יוסף בלפור. נחשד בהמשך כזייפן המטבעות וכרוצח ומשוחרר מהכלא בסוף העונה.
לאה פרומן (מאיה מדג'ר) (עונה 1) – מנהלת חנות בגדים. חני עובדת בחנות שלה. בזכותה הרב שוחרר מהכלא לאחר שהעידה כי עזר לה לטפל בבנה החולה במחלת נפש.
יוסף בלפור/מיכה רבינוביץ׳ (רותם קינן) – מנהל בית ספר התיכון בו לומדת דנה. אחיו של הרב רבינוביץ'.
נעמי (רוני מרון קליין) (עונה 2) – הכלה החדשה של דניאל. אילמת.
גל איינשטיין (תומר טליאס)(עונה 1) – בנו של ליאור איינשטיין, נמצא בריב עם אביו מהסיבה שאבא שלו ניסה לשחד את שופט התחרות בה גל השתתף. שחיין בנבחרת רמת גן.
אביבה בן חיים (ליאת פישמן לני) (עונה 2) – אימו של איתי.
ליאל (נופר בוקר) (עונה 1) – מלהקת מפורסמת לסרטים, סדרות ופרסומות. בת הזוג של אבא של שחר ואמה החורגת של שחר.
יחיאל (אורי זעירא) (עונה 1–2) – חברו של דניאל מהמאפייה ובעלי מאפיית עדן.
אדמונד גודמן (ויטלי ווסקובויניקוב) (עונה 1) – היה שרת בית הספר, חברו של רונן מהתיכון. הלווה לרונן 30 אלף ש"ח, ולרונן לא היה איך להחזיר לו את הכסף. ראה את הרבנית מזייפת מטבעות בסדנה לאומניות של בית הספר, הוא ניסה להתקשר למשטרה אך נרצח על ידי הרבנית כמה שניות לפני.
יוסק'ה (רועי הסל) (עונה 1) – בעל חנות למכשירים לא כשרים בבני ברק, משכיר לאליהו טאבלט פעם בשבוע כדי שאליהו יוכל ללמוד משחק. החנות שלו נסגרה.
הרב ליפשיץ (אברהם שלום לוי) (עונה 1) – רב בישיבה של הרב רבינוביץ'.
אלכס (און רפאלי) (עונה 3) – המדריך הצבאי של דנה, איתי, אדם, בל ודילן.
ג'ימי (אלעד תורג'מן) (עונה 3) – עבריין קטן. היה שותף לתאו של שלומי.
יהודה מייזלר (לידור אדמוני) (עונה 3) – ארוסה של חיה ברכה. טוען שהוריו לוחצים עליו לשכוח מחיה ברכה (בטענה שהיא לא תתעורר- אחרי השרפה) ולהתחיל שידוך עם מישהי אחרת. נפגש עם יפה סלונים.
אפרים (אורי מחרז) (עונה 3) – ארוסה של רחלי. ביטל את החתונה איתה לאחר שקיבל את התמונה שלה בבגד לא צנוע.
יצחק סלונים (יגאל זקס) (עונה 3) – אביה של יפה. עורך דין מוכר.
צוות שחקנים ודמויות > הנבלים

ליאור איינשטיין (מתי אטלס) (עונה 1) – אבא של גל ואחיו הגדול של רונן. עוזר לרונן להשתחרר מהכלא ומנסה להרוג את דנה. איש העולם התחתון.
סול סטיוארט/אבי (אוראל איזיקל) (עונה 1) – עובד של ליאור בעולם התחתון. הופך לשרת בתיכון של דנה בשם אבי, במטרה לרגל אחרי איתי ואדם בחיפושים אחר דנה. נעצר.
יפתח חלוץ (ליאור אשכנזי) (עונה 1) – שוטר. בן הזוג של אמירה ואב חורג של דנה. חוקר ביחד עם אמירה על תיק הרצח של אדמונד ורוצה למצוא את רונן. בהמשך מתברר שהוא עצמו קשור לרצח יותר מרונן. ואף עזר לרצח של אדמונד. בסוף העונה הרבנית מרעילה אותו והוא נשלח לבית חולים אך לא ידוע מה קרה לו אחר כך.
הרבנית מרים לרר (נטע גרטי) (עונה 1) – אשתו של הרב רבינוביץ', ואמא של אליהו. התחזתה לעורכת הדין של יפתח. היא הרוצחת של אדמונד ומי שזייפה את המטבעות העתיקים. הרעילה את יפתח. בסוף העונה היא נתפסת ונכנסת לכלא.
האדמו"ר חיים צדיקוב (שמוליק כהן) (עונה 2) – מנהיג כת 'הצדיקים'. אבא של שלומי. רצח את עמית וניסה לרצוח את דנה.
מאיר אשקלון (עידן מי-רון)(עונה 2) – חלק מארגון פשע בשם הצדיקים ועובד בשביל האדמו״ר במרדף מלוכלך אחר דנה על מנת לקחת ממנה את ברכת הכלה המסתורית המיועדת לחני שנתן לה דניאל.
שאול זיצנר (אסף גולדשטיין) (עונה 1) – שוטר. חבר טוב של יפתח. מתחזה לחרדי ביחד עם יובל כדי להשיג מטבעות מזויפים.
יובל/רבקה זיצנר (שרון גולן) (עונה 1) – שוטרת. חברה טובה של יפתח. מתחזה לחרדי ביחד עם שאול כדי להשיג מטבעות מזויפים.
אסתר שלזינגר (לירון וייסמן) (עונה 3) – אחותה התאומה של הדסה ומנהלת איתה את סמינר "בנות חיל". היא בתפקיד המנהלת הזמנית (לאחר שאביה- המנהל נפטר).
הדסה שלזינגר (נטע פלוטניק) (עונה 3) – אחותה התאומה של אסתר ומנהלת איתה את סמינר "בנות חיל". היא בתפקיד סגן המנהלת הזמנית (לאחר שאביה- המנהל נפטר).
הרב מנחם וסרמן (שראל פיטרמן) (עונה 3) – השדכן של דבורי ודוויד, מנהל "וסרמן שידוכים".
עזרא (אסף פרי) (עונה 3) – עוזרו של הרב וסרמן ב"וסרמן שידוכים".
הפקה

ב-31 במאי 2020 פורסם שעומר נודלמן וליאנה עיון לוהקו לסדרה. ב-3 ביוני 2020 פורסם שגם עוז זהבי לוהק לסדרה, וב-4 ביוני 2020 פורסם שהשחקן ליאור אשכנזי לוהק לסדרה ויביים חלק מפרקי הסדרה.
הסדרה צולמה בחודשים יולי עד ספטמבר 2020 במשך של תקופה חודשיים וחצי.
בתחילה הסדרה יועדה לשידור בערוץ KIDZ והופקה גם על ידי חברת "סלוצקי אפיקי תקשורת" המפעילה את ערוץ KIDZ. לאחר צפייה בסדרה הוחלט שהסדרה לא מתאימה לקהל הצופים של ערוץ KIDZ ומתאימה לקהל הנוער הבוגר ובעקבות כך הסדרה הועברה לשידור בערוץ TeenNick, ערוץ שקהל הצופים שלו בעיקר הוא נוער.
ב-22 בדצמבר 2020 נחשף בראיון של רום פלד ל"פרוגי" כי בעונה הראשונה לסדרה היה מתוכנן רומן להט"בי בין שתיים מהדמויות המרכזיות בסדרה.
ב-19 באפריל 2021 פורסם כי הסדרה צפויה להתחדש לעונה שנייה שעתידה לעלות בשנת 2022.
ב-5 במאי 2022 העלתה יס טריילר לעונה 2 אשר התחילה ב-15 במאי 2022.
ב-13 בנובמבר 2022 פורסם כי הסדרה תחודש לעונה שלישית, העונה עלתה בתחילת 2024.
פרסים ומועמדויות

| שנה | פרס | קטגוריה | מועמדות | תוצאה | מקור |
| --- | --- | --- | --- | --- | --- |
| 2021 | פרסי הטלוויזיה לילדים ולנוער | סדרת דרמה | בת השוטר – עונה 1 | מועמדות |  |
| 2021 | פרסי הטלוויזיה לילדים ולנוער | השחקנית הטובה ביותר בסדרת דרמה | ליאנה עיון | מועמדות |  |
| 2021 | פרסי הטלוויזיה לילדים ולנוער | בימוי בסדרת דרמה | רועי פלורנטין | מועמדות |  |
| 2021 | פרסי הטלוויזיה לילדים ולנוער | תסריט בסדרת דרמה | דנה שץ, מיכל קופר-קרן | מועמדות |  |
| 2021 | פרסי הטלוויזיה לילדים ולנוער | עיצוב התלבושות הטוב ביותר | יפעת כנפי | מועמדות |  |
| 2021 | פרסי הטלוויזיה לילדים ולנוער | עיצוב פסקול/הקלטה | מיכאל אמת | מועמדות |  |
| 2021 | פרסי הטלוויזיה לילדים ולנוער | האפקטים הוויזואליים הטובים ביותר | גרוסמן טי.וי. | זכייה |  |
| 2021 | פרסי הטלוויזיה לילדים ולנוער | שיר נושא בסדרה | "השמיים שומרים" | מועמדות |  |
| 2022 | פרסי נבחרי השנה של פרוגי | סדרת הנוער של השנה | בת השוטר 2 | מועמדות |  |
| 2022 | פרסי נבחרי השנה של פרוגי | שחקן ראשי בסדרת נוער | עידו אליאלי | מועמדות |  |
| 2022 | פרסי נבחרי השנה של פרוגי | שחקן ראשי בסדרת נוער | רועי רשף | מועמדות |  |
| 2022 | פרסי נבחרי השנה של פרוגי | שחקן ראשי בסדרת נוער | מנור חקק | מועמדות |  |
| 2022 | פרסי נבחרי השנה של פרוגי | שחקנית ראשית בסדרת נוער | ליאנה עיון | מועמדות |  |
| 2022 | פרסי נבחרי השנה של פרוגי | שחקנית ראשית בסדרת נוער | עומר נודלמן | מועמדות |  |
| 2022 | פרסי נבחרי השנה של פרוגי | שחקנית ראשית בסדרת נוער | מור סרוסי | מועמדות |  |
| 2022 | פרסי נבחרי השנה של פרוגי | שחקן אהוב בסדרת נוער | יהודה בוחבוט | מועמדות |  |
| 2022 | פרסי נבחרי השנה של פרוגי | שחקן אהוב בסדרת נוער | רועי רביב | מועמדות |  |
| 2022 | פרסי נבחרי השנה של פרוגי | שחקן אהוב בסדרת נוער | ישי ללוש | מועמדות |  |
| 2022 | פרסי נבחרי השנה של פרוגי | שחקנית אהובה בסדרת נוער | הילה הרוש | מועמדות |  |
| 2022 | פרסי נבחרי השנה של פרוגי | פריצת השנה במשחק | אלכס זילברג | מועמדות |  |
| 2024 | פרס האקדמיה הישראלית לטלוויזיה | סדרת דרמה לילדים ונוער | "בת השוטר" – עונה 3 | בהמתנה |  |
הערות שוליים

↑  פרסום על הליהוקים של הסדרה, באתר עמוד הפייסבוק של "ערב טוב עם גיא פינס", ‏31 במאי 2020
↑  עוז זהבי בפרויקט חדש עם עומר נודלמן, באתר וואלה, 3 ביוני 2020
↑  שגיא בן נון‏, פרסום ראשון: ליאור אשכנזי יביים לראשונה לטלוויזיה, באתר וואלה, 4 ביוני 2020
↑  פוסט על תחילת צילומי הסדרה, באתר עמוד האינסטגרם של טלי שרון., ‏6 ביולי 2020
↑  פוסט על סיום צילומי הסדרה, באתר עמוד האינסטגרם של רועי רביב, ‏11 בספטמבר 2020
↑  משה אבוטבול, רגע לפני העלייה: "בת השוטר" תשודר בטין ניק ולא ב-KIDZ, באתר פרוגי, 4 באוקטובר 2020
↑  בידור - דנה שץ מיוצרי 'בת השוטר': "החלטנו שזה יותר מדי אם אליהו גם יצא מהארון", באתר פרוגי, ‏2020-12-22
↑  בידור - פרסום ראשון: "בת השוטר" תזכה לעונה שנייה, באתר פרוגי, ‏19 באפריל 2021
↑  בת השוטר 2 🚔 | הנה זה בא!, נבדק ב-2022-05-08
↑  פרסום ראשון: "בת השוטר" תמשיך לעונה שלישית, באתר פרוגי, ‏13 בנובמבר 2022
↑   המועמדות והמועמדים לפרסי הטלוויזיה 2024, סרטון בערוץ "האקדמיה הישראלית לקולנוע וטלוויזיה", באתר יוטיוב, 2 במרץ 2025
| 0 | 1 | 2 |
| --- | --- | --- |
| 2019: נעלמים | פרסי נבחרי השנה של פרוגי - סדרת הנוער של השנה  2020 | 2021: פלמ"ח 2 |
גביש מולקולרי

גבישי קרח
גביש מולקולרי הוא גביש הבנוי מאריזה של מולקולות, המוחזקות ביניהן (בדרך כלל) על ידי איטראקציה בין מולקולרית כמו קשרי ואן דר ואלס. חומרים אלה רכים ובעלי טמפרטורת התכה ורתיחה נמוכה בהשוואה לגבישים קוולנטיים יוניים או מתכתיים, מאחר שקשרי ואן דר ואלס חלשים בהרבה מקשרים קוולנטיים יונים או מתכתיים.
דוגמאות נפוצות: קרח (אריזה של מים), נפטלין, יוד, קרח יבש וסוכר.
בגבישים מולקולריים ניתן לראות לעיתים קרובות המראה בתנאים של לחץ אטמוספירי. צורת הגביש מרמזת במקרים רבים על המבנה הכימי והפיזיקלי שלו. היווצרותו של גביש אורכת זמן רב, ויכולה להימשך אף מאות שנים.
סיבה להיווצרות

במקרים רבים הסידור, הגובה הסימטרי הוא הבור האנרגטי הנמוך ביותר שניתן להגיע אליו (בדרך כלל קשה להגיע אליו). הסידור מתבצע בין הדיפולים (קטבים חיוביים ושליליים).
ערך זה הוא קצרמרבנושא כימיה. אתם מוזמנים לתרום לוויקיפדיה ו.
זרע התאנה הקדושה

| --- | --- |
 בימוי:  מוחמד רסולוף
 הופק בידי:  מוחמד רסולוף רוזיטה הנדיג'ניאן אמן סדראי ז'אן כריסטוף סיימון מני טילגנר
 תסריט:  מוחמד רסולוף
 עריכה:  אנדרו בירד
 שחקנים ראשיים:  סוהילה גולסטני מיסאג זרה מהסה רוסטמי סתרה מלקי ניוהא אכשי אמין ארני
 צילום:  נשים פויאן
 מדינה:  גרמניה גרמניה צרפת צרפת
 חברה מפיצה:  Cirko Film 
 הקרנת בכורה:  24 במאי 2024 (פסטיבל קאן) צרפת 18 בספטמבר 2024
 משך הקרנה:  168 דקות
 שפת הסרט:  פרסית
 סוגה:  סרט דרמה 
 דף הסרט ב־IMDb
 
זרע התאנה הקדושה (בפרסית: دانه‌ی انجیر معابد) הוא סרט מותחן פוליטי משנת 2024 בבימויו של מוחמד רסולוף, שגם הפיק וכתב את התסריט. מככבים בו סוהילה גולסטאני, מיסאג זארה, מהסה רוסטאמי וסתרה מאלקי. עלילת הסרט עוקבת אחר שופט חוקר איראני והמתחים הגוברים בינו לבין בנות משפחתו, על רקע מחאות הנשים באיראן ב-2022.
הסרט הוקרן בבכורה עולמית ב-24 במאי 2024 בפסטיבל קאן ה-77, שם זכה בפרס מיוחד של חבר השופטים. בצרפת עלה הסרט לאקרנים ב-18 בספטמבר 2024, ובגרמניה ב-26 בדצמבר 2024. הוא הוקרן כסרט הפתיחה של פסטיבל חיפה ב-2 בינואר 2025.
לקראת הקרנת הסרט בפסטיבל קאן נידון הבמאי מוחמד רסולוף לשמונה שנות מאסר על ידי השלטונות האיראניים שדרשו ממנו לבטל את ההקרנה בפסטיבל. הוא הצליח להימלט מאיראן לגרמניה ולהשתתף בהקרנת הסרט.
הסרט הועמד לפרס גלובוס הזהב לסרט הזר הטוב ביותר, ונבחר כנציגה של גרמניה לפרס אוסקר לסרט הבין-לאומי הטוב ביותר בטקס פרסי אוסקר ה-97.